গতরাতে সামনে এল আরেক ছবি। উপাচার্যের ঘেরাও মুক্তির পর কনফারেন্স রুমে প্রতিকী অবস্থান ছাত্রদের। আর তার মধ্যেই উঠে এল বিতর্কের টুকরো ছবি। কোথাও সিগারেট, কোথাও পানীয় , কোথাও চলল দেদার হনি সিংয়ের গান। টেবিলে পা তুলে, টেবিল বাজিয়েই চলল প্রতীকী বিক্ষোভ। সারাটা দিন উপাচার্য ঘেরাওয়ে ক্লান্ত। তাই একটু আধটু ঠাট্টা তামাশা। যুক্তি পড়ুয়াদের। অন্তর্বাস বিক্ষোভে ইতিমধ্যেই সমালোচনার ঝড় সোশ্যাল মিডিয়ায়।মহিলা উপাচার্যের বিরুদ্ধে বিক্ষোভ দেখাতে অন্তর্বাস কেন? প্রশ্ন উঠছে বিভিন্ন মহলে। প্রেসিডেন্সির বিক্ষোভের ধরণ নিয়ে সমালোচনার ঝড় সমাজের বিভিন্ন স্তরে।